་ཐར་ཙམ་
བྱ། དབུགས་གར་བདེར་བཏང་།། དགའ་བ་དོན་འགྲུབ་ཀྱི་དགོངས་པ་ཡིན།། འཕྲག་
269

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དོག་དག་བྱ་གྲུབ་དོན་རྟོགས་ཡེ་ཤེས་རྟོགས། དེ་ནས་གུར་ཁང་བསྒོམ་སྟེ།། ཞེ་སྡང་
བགེགས་ཚོགས་རྒྱང་མཚམས་བཅད་པའི་ཕྱིར་ཤར་ཕྱོགས་གཡུང་དྲུང་རྒྱ་གྲམ་གྱིས་
གཏམས་པ། ཕྲག་དོག་བགེགས་ཚོགས་རྒྱང་མཚམས་བཅད་པའི་ཕྱིར་བྱང་ཕྱོགས་
རལ་གྲི་བསྣོལ་མས་གཏམས་པ། འདོད་ཆགས་བགེགས་ཚོགས་རྒྱང་མཚམས་བཅད་
པའི་ཕྱིར་ནུབ་ཕྱོགས་འཁོར་ལོ་འབར་བས་གཏམས་པ། ང་རྒྱལ་བགེགས་ཚོགས་
རྒྱང་མཚམས་བཅད་པའི་ཕྱིར་ལྷོ་ཕྱོགས་རིན་ཆེན་སྤུངས་པས་གཏམས་པ། གཟུང་
འཛིན་བགེགས་ཚོགས་རྒྱང་མཚངས་བཅད་པའི་ཕྱིར་སྟེང་འོག་ཕྱོགས་མཚམས་
ཐམས་ཅད་མེ་རི་འབར་བས་གཏམས་པར་བསྐྱེད། དེ་ནས་སྟོང་ར་གསུམ་ལས་
དང་པོ་ཕྱི་ལུས་ཀྱི་སྟོང་ར་ནི་གུར་ཁང་གི་དབུས་སུ། སྐྱོན་གྱི་མ་གོས་པའི་བརྡར་
པཽལས་སྣ་ཚོགས་པདྨ་སྤུངས་པ། དེའི་སྟེང་དུ་འདོད་ཆགས་གནས་སུ་དག་པའི་
བརྡར་མཾལས་ཉི་མ་དམར་སེར་རྒྱས་པ། དེའི་སྟེང་དུ་ཞེ་སྡང་གནས་སུ་དག་པའི་
བརྡར་ཨོཾ༔ལས་ཟླ་བ་དཀར་སེར་འཁྱིལ་པ། དེའི་སྟེང་དུ་བདག་འཛིན་ཟིལ་གྱིས་
གནོན་པའི་བརྡར་བཾ༔ ལས་སྲོག་བྲལ་རོ་གདན་ཁ་སྦུབས་སུ་བསྒྱེལ་བ། དེའི་སྟེང་
དུ་སྐྱེ་བ་མེད་པའི་ས་བོན་རང་རིག་ཨཿདཀར་པོ་འོད་དུ་ཞུ་བ་ལས། རིན་པོ་ཆེ་
ཨཿས་མཚོན་པ་དེ་ཉིད་ཡོངས་སུ་གྱུར་པ་ལས་བླ་མ་ཚེ་དབང་རིག་འཛིན་སྐུ་མདོག་
དམར་སྨུག་ཞལ་ཅིག་ཕྱག་གཉིས་པ་བསྐྱེད། དེ་ཡང་བོན་སྐུ་ཐིག་ལེ་ཉག་གཅིག་
གི་བརྡར་ཞལ་གཅིག་གསལ་བ། བདེན་གཉིས་དོ་མཉམ་དུ་སྟོན་པའི་བརྡར་ཕྱག་
གཉིས་ལྡན་པ། དེ་ཡང་སྣང་བ་དབང་དུ་འདུས་པའི་བརྡར་ཕྱག་གཡས་ཌཱ་མ་རུ་
སྙན་གྱི་ཐད་ཀར་འཁྲོལ་བ། སྟོང་ཉིད་རང་གྲོལ་རྟོགས་པའི་བརྡར་ཕྱག་གཡོན་
སིལ་སྙན་ཐུགས་ཀར་བསྣམས་པ། སྐྱེ་ཤི་ཟིལ་གྱིས་གནོན་པའི་བརྡར་སྤྱན་གསུམ་
ནམ་མཁར་གཟིགས་པ། འཁོར་འདས་དབྱིངས་སུ་རྟོགས་པའི་བརྡར་ཞབས་གཉིས་
270

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
ཕྱེད་སྐྱིལ་དུ་བཞུགས་པ། ཐབས་ཤེས་འགག་པ་མེད་པའི་བརྡར་མེ་ཏོག་ཨུཏྤལ་
དཀར་དམར་གྱི་ཐོད་བཅིང་པ། བོན་སྐུའི་དགོངས་པ་ལྡན་པའི་བརྡར་རལ་པ་
ཐོར་ཅོག་བྱས་པ། འགྲོ་དོན་ཕྱོགས་མེད་མཛད་པའི་བརྡར་དར་སྣ་ཚོགས་ཀྱིས་
བརྒྱན་པ། ང་རྒྱལ་དྲེགས་པ་གཞོམ་པའི་བརྡར་སྟག་གི་ཤམ་ཐབས་མནབ་པ།
རང་གྲོལ་སྐུ་དྲུག་རྫོགས་པའི་བརྡར་རུས་པའི་རྒྱན་དྲུག་གིས་བརྒྱན་པ། དེ་ཡང་
མགུལ་རྒྱན་
དགའ་བ་དོན་གྲུབ། ཕྱག་ཞབས་གདུའུ་ཀུན་སྣང་ཁྱབ་པ། ལུས་རྒྱན་པ་དྲྭ་གསལ་
བ་རང་བྱུང་།། སྐ་རགས་དགེ་ལྷ་གར་ཕྱུག་གོ །ཕྱོགས་བཞིའི་པད་འདབ་བཞི་ལ།
ལས་བཞི་ལྷུན་གྱིས་གྲུབ་པའི་བརྡར་ཧ་རི་ནི་ས་བཞི་ལས་ལས་བྱེད་ཌཱཀྐི་སྡེ་བཞི་
དབུ་རྒྱན་དང་དེའི་འཁོར་ལོ་གཤེན་ལྷ།། སྙན་ཆ་བྱེ་བྲག་དངོས་མེད།
དཀར་ལྗང་དམར་སྔོ་ཕྱག་གཡས་ཌཱ་མ་རུ་དང་། ཕྱག་གཡོན་སིལ་སྙན་བསྣམས་
པ། རུས་རྒྱན་དང་དར་ཤམ་ཅན་ཞབས་གར་གྱིས་བཞེངས་ཏེ་གཙོ་བོ་ལ་ཞལ་ཕྱོགས་
ནས་བཞུགས་པར་བསྐྱེད་དོ།།
དེ་ནས་ནང་རྩ་ཡི་སྟོང་ར་ནི། ལག་ཁྲིད་ལས། རྩ་གཡས་དཀར་གཡོན་དམར་
དབུས་མཐིང་གསུམ་གསལ་གདབ། ཅེས་པ་ལྟར། རྩ་དབུ་མ་སྤྱི་བོར་ནས་གསང་བ་
བར་ཐུག་པ། གཡས་གཡོན་གཉིས་མར་སྣེ་གསང་གནས་སུ་དབུ་མ་ལ་ཟུག་ཅིང་ཡར་
སྣེ་སྤྱི་བོ་ནས་མར་གུག་སྟེ་སྣ་བུག་གཉིས་ལ་ཟུག་པ། དེ་ཡང་རྩ་དབུ་མ་བཻཌཱུརྱའི་མདོག་
ལྟར་སྔོ་བ། གཡས་ཤེལ་དཀར་དྭངས་པའི་མདོག་ལྟར་དཀར་བ། གཡོན་བྱི་རུ་བཅག་
པའི་མདོག་ལྟར་དམར་བ། རྩ་གསུམ་འོད་ཀྱི་སྦུ་གུའི་རྣམ་པར་ཅན་བསྐྱེད་དོ།།
དེ་ནས་གསང་བ་ཐིག་ལེའི་སྟོང་ར་ལ། དང་པོ་རླུང་དུག་ཕྱུངས་ཏེ། གཡོན་
ནས་བཟུང་ལ་གཡས་ནས་ཕྱུང་བ་ལན་གསུམ་གྱིས་སྐྱེ་བ་སྔོན་མའི་རྒྱུ་ཞེ་སྡང་། གདོན་
ཕོ་གདོན། ནད་རླུང་ལ་སོགས་འོད་སྔོན་དམར་གྱི་རྣམ་པ་ཅན་དུ་ཕྱིར་དབྱུང་།
271

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཡས་ནས་བཟུང་ལ་གཡོན་ནས་ཕྱུང་བ་ལན་གསུམ་གྱིས་སྐྱེ་བ་ཕྱི་མའི་རྒྱུ་འདོད་
ཆགས་གདོན་མོ་གདོན། ནད་མཁྲིས་པ་ལ་སོགས་འོད་དམར་སེར་གྱི་རྣམ་པ་ཅན་
དུ་ཕྱིར་དབྱུང་། གཡས་གཡོན་གཉིས་ནས་བཟུང་བས་དབུ་མ་ནས་ཕྱུང་བ་ལན་
གསུམ་གྱིས་སྐྱེ་བ་ད་ལྟའི་རྒྱུ་གཏི་མུག་གདོན་ཀླུ་གདོན་ནད་བད་ཀན་ལ་སོགས་འོད་
དམར་ནག་གི་རྣམ་པ་ཅན་དུ་ཕྱིར་དབྱུང་ངོ༌། །དེ་ནས་རླུང་སྦྱོར་ལས། དཔྲལ་
བར་རླུང་སེམས་འདྲེས་པའི་གནད༎ ཧཾ་གཅིག་འོད་དུ་ཞུ་བ་ལས།། རླུང་སེམས་
འོད་ཀྱི་ཐིག་ལེ་ནི།། དཀར་གསལ་ཤེལ་སྒོང་འོད་ཐིག་འདྲ།། སྲན་ཟླུམ་ཙམ་ལ་ཤེས་
པ་གཏད༎ རླུང་བཟུང་མ་ཡེངས་ཧྲིག་གེར་བཞག །ཅེས་པ། དྲན་པ་གསང་སྒྲུབ་
ལས། འབྲུ་གསུམ་གནད་ཀྱི་རྟ་ལ་སྐྱོན། ཞེས་རླུང་འཇུག་པ་ༀ་གྱི་རང་བཞིན་དུ།
ལག་ཁྲིད་ལས། བར་སྣང་ན་རླུང་གི་དྭངས་མ་ནུར་གྱིས་སྣ་བུག་གཉིས་ནས་དྲངས་
པས། དབུགས་དྲོད་སྤྱི་བོའི་ཧཾ་ལ་ཕོག་སྟེ་འོད་དུ་ཞུ་བ་ལས་ཐིག་ལེ་དཀར་པོ་སྲན་
མ་ཙམ་དུ་གྱུར་ནས་དབུས་མཐིང་གི་ནང་བརྒྱུད་རྩ་གསུམ་འདུས་མདོར་ལྷན་གྱིས་
བབ། རླུང་མནན་པ་ཨ་ཡི་རང་བཞིན་ཅན་དུ། ལག་ཁྲིད་ལས། རླུང་ལྟེ་འོག་ཏུ་
ཧྲིལ་གྱིས་མནན་ལ་འོག་སྒོ་སྡོམ། རླུང་སྦྱོར་ལས། དེ་ཉིད་སེམས་བརྟེན་སེམས་
ཟིན་ནས། རང་གི་སྣ་བུག་རླུང་སོང་ཚེ༎ རླུང་སེམས་དབྱེར་མེད་ཐིག་ལེ་ཡང་། བར་
སྣང་ན་ཕར་ཧྲི་ལི་ལི།། སོང་བར་བསམ་ཞིང་རང་ལུས་ཀྱང་།། དེ་བཞིན་ཆལ་ཆལ་
སོང་བར་བསམ༎ ཤེས་པའང་རང་བཞིན་མེད་པ་རུ།། སྟོང་གསལ་ངང་ལ་ས་ལེར་
བཞག །ཞེས་རླུང་འབྱིན་པ་ཧཱུྃ༔གི་རང་བཞིན་ཅན་དུ་སྣ་བུག་གཉིས་ནས་དལ་གྱིས་
གཏོང་བ་དང་མཉམ་དུ་ཐིག་ལེ་གཉིས་སུ་གྱེས་ནས་རྩ་གཡས་གཡོན་ནས་བར་སྣང་
ན་ཕར་སོར་མོ་བཅུ་དྲུག་ཙམ་དུ་ཧྲི་ལི་ལི་སོང་བ་བསམ་ཞིང་སྟོང་ར་རྣམ་གསུམ་
མི་དམིགས་པར་བཞག །ཡང་རླུང་སྦྱོར་ལས། རླུང་ཚུར་རྔུབ་ཚེ་ཐིག་ལེ་དེ།། ཚུལ་
272

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
ལ་ཧྲི་ལི་ལི་བྱུང་ནས།༎ བདག་གི་དཔྲལ་བར་བབ་པའི་ཚེ།། གྲང་ངམ་ཡང་ན་དྲོ་བར་
སྒོམ། ཞེས་རླུང་ཚུར་རྔུབ་པའི་ཚེ། ཐིག་ལེ་སྔར་ལྟར་ཚུར་ཧྲི་ལི་ལི་བྱུང་བ་དཔྲལ་
བ་ནས་དབུ་མའི་ནང་འགྲིམ་སྟེ་རྩ་གསུམ་འདུས་མདོར་བབ་པ་དང་། ལུས་བདེ་
དྲོད་ཀྱིས་ཁྱབ་པར་བསམ། རླུང་མི་ཐུབ་པར་གྱུར་ཚེ་སྔར་ལྟར་གཡས་གཡོན་ནས་
།དེ་ལྟར་
བརྒྱུད་དེ་བར་སྣང་ན་ཕར་སོང་བར་བསམ་ཞིང་མི་དམིགས་པར་བཞག
འབྱིན་འཇུག་གནས་གསུམ་བྱ་བ་རླུང་ཐུན་གཅིག་ལ་རླུང་ཁུག་བདུན་དང་། ཞག་
རེ་རེ་བཞིན་རླུང་ཁུག་བདུན་བདུན་བསྣན་པས་བདུན་གཉིས་ལ་བརྒྱ་རྩ་བརྒྱད་
དོ། །དེ་ནས་རླུང་སྦྱོར་ལས། ཐིག་ལེ་དྲོད་དང་མེ་སྤར་བས།། ལུས་ལ་དྲོད་ཉིད་སྐྱེ་
བ་དང་།། གོས་ཀྱི་སྲེད་འཇོམས་རས་རྐྱང་ཐུབ།། ཞེས་རླུང་འཇོག་དུས་ཐིག་ལེ་ལ་
མེ་རྟ་རྔ་ཙམ་མམ་དར་གྱི་ཉག་ཐག་ཙམ་ནར་གྱིས་འབར་ཏེ་ལུས་དྲོད་ཀྱིས་ཁེངས་
པར་བསམ་ལ། མགོ་སྦྱང་། རྐང་སྦྱང་། ལག་སྦྱང་། སྟོད་སྦྱང༌། སྨད་སྦྱང་དང་
ལྔའི་འཁྲུལ་འཁོར་བྱ་ལ་བསྔོ་སྨོན་གྱིས་རྒྱས་གདབ་བོ། །དེ་ལྟར་ཐུན་བཞིར་སྦྱོང་
ངོ་། །བདུན་གསུམ་པའོ། །ལུས་སྦྱང་ལྔ་པའི་སྟེང་དུ། ཞེ་སྡང་གྱད་ཀྱི་ཐོ་རྡེག །གཏི་
མུག་ཡེ་ཤེས་སྐར་ཁུང་། ང་རྒྱལ་འཁོར་ལོ་བཞི་སྒྲིལ། འདོད་ཆགས་རྒྱ་མདུད་ཟུར་
དཀྲོལ། ཕྲག་དོག་དར་ལྕེ་གྱེན་སྤྲུགས། བྱིང་རྒོད་སྟག་མོའི་མཆོང་སྟབས་དང་
དྲུག་བསྣན་ལ་སྔར་ལྟར་རླུང་ཐུན་བཞིར་སྦྱོང་ངོ་། །བདུན་བཞི་པའོ། །དེའི་སྟེང་
དུ་ངང་མོ་ཆུ་འཐུང་། འབྲོང་མོ་ཟུར་བརྡུང་། རྐྱང་མོ་ཉལ་སྟབས། ཁྲ་ཡི་རླུང་འཛིན།
གླིང་བཞི་མཐར་བསྒྲིལ་དང་ལྔ་བསྣན་ལ་སྔར་ལྟར་རླུང་ཐུན་བཞིར་སྦྱོང་ངོ་། །བདུན་
ལྔ་པའོ། །དེའི་སྟེང་དུ་འབྱུང་བཞིར་རང་འབེབས། རྨ་བྱ་ཆུ་འཐུང་། སྡོང་པོ་བཞི་
འདུས། སྟེང་འོག་བཞི་བསྒྲིལ། རྒྱ་མདུད་བཞི་བརྡེག་དང་ལྔ་བསྣན་ལ་སྔར་ལྟར་
རླུང་ཐུན་བཞིར་སྦྱོང་ངོ་། །བདུན་དྲུག་པའོ། །དེའི་སྟེང་དུ་ཁྱུང་ཆེན་གཤོག་རྡེབ།
273

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྨ་བྱ་ཆུ་སྤྲུག །བཞི་འདུས་མཐར་སེལ། ཨེ་ནའི་ཟུར་འགྲོས། ཤ་རའི་ཟུར་སྤྲུགས་
དང་ལྔ་བསྣན་ལ་སྔར་ལྟར་རླུང་ཐུན་བཞིར་སྦྱོང་ངོ་། །བདུན་བདུན་པའོ། །དེ་
ཡན་འཇམ་རླུང་ངོ་། །དེ་ནས་རྩུབ་རླུང་ངམ་དྲག་རླུང་ལ་བསླབ་པ་ནི། འཁྱག་
པ་ལམ་འཁྱེར་ལས། སྐྱབས་སེམས་གསོལ་འདེབས་སྔོན་སོང་བྱ། ཞེས་གསུངས་
པ་ལྟར་བྱས་ལ། ལུས་གནད་ནི། དེ་ཉིད་ལས། ནང་ཚང་ཅན་གྱི་གདན་སྟེང་དུ།།
རྐང་པ་རེ་མིག་བཞིན་དུ་བསྣོལ།༎ ལག་གཉིས་གཡས་གཡོན་ལྷུ་གཉིས་སྡོམ༎ སྒོམ་
ཐག་ཚད་ལྡན་སྐྱེད་ལ་བཅུག །ཅེས་པས། སྟན་འཐུགས་པོའི་ཁར་རྐང་པ་གཡས་
ཕྱི་རུ་འཇོག་ནས་བསྣོལ་ཏེ་ཅོག་པུར་འདུག །ལག་གཉིས་བསྣོལ་མས་དཔུང་ཁུག་
གཡས་གཡོན་ལ་བཟུང་ལ་སྡོམ་སྟེ་སྒོམ་ཐག་གིས་ལེགས་པར་བཅིང་། དེ་ནས་ཕྱི་
ལུས་ཀྱི་སྟོང་ར་སྔར་ལྟར་ལ། ཉི་གདན་སྟེང་མ་ཟླ་གདན་འོག་མའོ། །ནང་རྩ་ཡི་
སྟོང་ར་རྩ་གསུམ་འཁོར་ལོ་ལྔ་གསལ་གདབ་སྟེ། དེ་ཡང་རྩ་གསུམ་འཇམ་རླུང་སྐབས་
ལྟར་ལ་འཁོར་ལོ་ལྔ་ནི། སྤྱི་བོ་བདེ་ཆེན་འཁོར་ལོའི་རྩ་འདབ་དཀར་པོ་སོ་
གདུགས་ཀྱི་ཚུལ་དུ་ཁ་མར་བལྟ་བ། མགྲིན་པ་ལོངས་སྤྱོད་འཁོར་ལོའི་རྩ་འདབ་
ལྗང་གུ་བཅུ་དྲུག་ཀྱི་རིའི་ཚུལ་དུ་ཁ་ཡར་བལྟ་བ། ཐུགས་ཀ་བོན་ཉིད་འཁོར་ལོའི་
རྩ་འདབ་དམར་པོ་བརྒྱད། རིན་པོ་ཆེའི་ཚུལ་དུ་ཁ་མར་བལྟ་བ། ལྟེ་བ་སྤྲུལ་པའི་
འཁོར་ལོའི་རྩ་འདབ་སེར་པོ་རེ་བཞི་པད་མའི་ཚུལ་དུ་ཁ་ཡར་བལྟ་བ། གསང་གནས་
བདེ་སྐྱོང་འཁོར་ལོའི་རྩ་འདབ་སྔོན་པོ་ཉེར་བརྒྱད་གཡུང་དྲུང་གི་ཚུལ་དུ་ཐད་དུ་
བལྟ་བ་ལ། དེ་ཡང་རྩ་སྦུབས་ཐམས་ཅད་སྟོང་པ་འོད་ཀྱི་རང་བཞིན་ཅན་བསྐྱེད་
དེ། དེ་ཡང་གསང་བ་ཐིག་ལེའི་སྟོང་ར་ལ། དང་པོ་རླུང་དུག་ཕྱུང་པ་ནི། རང་གཞུང་
ལས། རླུང་རོ་ལེན་གསུམ་ཕྱི་ལ་བུས།། ཞེས་པ་འཇམ་རླུང་སྐབས་ལྟར་རོ།།
དེ་ནས་རླུང་གནད་ནི། དེ་ཉིད་ལས། རླུང་ནི་ནང་དུ་དལ་གྱིས་རྔུབ།། སྟེང་
་སོ་གཉིས་
274

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
འོག་རླུང་གཉིས་ཁ་སྦྱར་དགང་༎ ཞེས་རྔུབ་པ་དང་དགང་པ་གཞིལ་བ་འཕང་པ་
དང་རླུང་སྦྱོར་བཞི་ལྡན་བྱ་སྟེ། རྔུབ་པ་སྲིན་བལ་ལྟ་བུའི་རླུང་སྣ་གཉིས་ནས་དལ་
གྱིས་རྔུབ། དགང་པ་བདུད་རྩི་ལྟ་བུའི་རླུང་སྟེང་འོག་ཁ་སྦྱར་དུ་དགང་། གཞིལ་
བ་མེ་དཔུང་ལྟ་བུའི་རླུང་མི་ཐུབ་པར་རྔུབ་ཆུང་བརྩིགས། འཕང་པ་དུ་བ་ལྟ་བུའི་
རླུང་ཡང་མི་ཐུབ་པ་དང་རླུང་ལྷག་མ་མ་ལུས་པ་ཕྱི་རུ་ཅི་ཐུབ་འཕང་། དམིགས་
པའི་གནད་ནི། རང་གཞུང་ལས། ལྟེ་བའི་ཐད་ནས་ཡེ་ཤེས་མེ། ཁ་དོག་དམར་
ལ་རེག་བྱ་ཚ།། རྩེ་མོ་རྣོ་ལ་ཕྲ་བ་གཅིག །ཇེ་ཆེར་སོང་ནས་རང་ལུས་ཁེངས། མེ་
ཡི་ཁང་བུ་གཅིག་ཏུ་བསམ། ཞེས་པ་དྲན་པ་གསང་སྒྲུབ་ལས། ཚང་སྟོང་མེ་ཡི་དྲོད་
སྤར་བ།། ཐིག་ལེ་འབར་འཛག་བྱ་བའོ། །ཞེས་རྩ་དབུ་མའི་ཡར་སྣེར་ཁམས་བྱང་
ཆུབ་སེམས་ཀྱི་ཐིག་ལེ་དཀར་པོ་ཡི་གེ་ཧཾ་གིས་མཚོན་པ་མགོ་ཐུར་ལ་བསྟན་པ།
མ་སྣེཪ་ཨ་ཤད་མེ་སྦོམ་ཕྲ་ཁབ་ཙམ་ཁ་དོག་དམར་བ་རེག་བྱ་ཚ་བ། རྩེ་མོ་རྣོ་བ།
འོད་གསལ་བར་བསྐྱེད། རྩ་གཡས་གཡོན་ནས་རླུང་བཟུང་བས་མེ་ཡི་རང་བཞིན་
ཇེ་ཚ་སོང་། མེ་ཇེ་ཚ་སོང་པས་སྤྱི་བོའི་བྱང་སེམས་ཚིལ་ཆེན་བཞུས་པ་ལྟར་ཞུ་ནས་
མེའི་སྟེང་དུ་ལྷུང་། དེ་ལྷུང་བ་ཙམ་གྱི་མེ་ལྕེ་ཆེ་རུ་སོང་ནས་རླུང་ཁུག་བརྒྱ་རྩ་བརྒྱད་
ཐོན་པ་དང་གསང་གནས་བདེ་སྐྱོང་འཁོར་ལོ་མེས་གང་བར་བསམ་ལ། འཁྲུལ་
འཁོར་སྔར་གྱི་སྟེང་དུ་མགོ་རིལ་མགོ་ལྕོག །གྱི་ལིང་སྒྲོག་ཆིང་། ཕོ་རོག་སྡེར་འཛིན།
རྡོ་རྗེ་རང་འཁོར། རྔ་མོང་འདོར་སྟབས་དང་ལྔ་བསྣན་ལ་རླུང་ཐུན་བཞིར་སྦྱོང་
ངོ་། །བདུན་བརྒྱད་པའོ། །དེ་ལྟར་རླུང་སྦྱོར་བཞི་ལྡན་གྱི་ངོས་ནས་རླུང་ཁུག་བརྒྱ་
རྩ་བརྒྱད་ཐོན་པ་དང་ལྟེ་བ་སྤྲུལ་པའི་འཁོར་ལོ་མེས་གང་བར་བསམ་ལ། འཁྲུལ་
འཁོར་སྔ་མའི་སྟེང་དུ། རྒྱ་མཚོ་གཏིང་སྤྲུགས། རྒྱ་མདུད་དགུ་བཀྲོལ། རྩ་འདུལ་
རྩ་བཀྲོལ་དང་གསུམ་བསྣན་ལ་རླུང་ཐུན་བཞིར་སྦྱོང་ངོ་། །བདུན་དགུ་པའོ། །ཡང་
275

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྔར་ལྟར་རླུང་ཁུག་བརྒྱ་རྩ་བརྒྱད་ཐོན་པ་དང་ཐུགས་ཀའི་བོན་ཉིད་འཁོར་ལོ་མེས་
གང་བར་བསམ་ལ། འཁྲུལ་འཁོར་སྔ་མའི་སྟེང་དུ། རྒྱ་མོ་དར་འཐག་དང་པོ།
རྒྱ་མོ་དར་འཐག་གཉིས་པ། རྒྱ་མོ་དར་འཐག་གསུམ་པ། རྗེས་སྤྲུགས་ནོར་བུ་འཕར་
ལེན་བཞི་བསྣན་ལ་རླུང་ཐུན་བཞིར་སྦྱོང་ངོ་། །བདུན་བཅུ་པའོ། །དེ་ནས་ཞག་བདུན་
ལ་མགྲིན་པ་ལོངས་སྤྱོད་འཁོར་ལོ་མེས་གང་བར་བསམ། བདུན་བཅུ་གཅིག་པའོ། །དེ་
ནས་ཞག་བདུན་ལ་སྤྱི་བོ་བདེ་ཆེན་འཁོར་ལོ་མེས་གང་བར་བསམ། བདུ་ན་བཅུ་གཉིས་
པའོ། །དེ་ནས་ཞག་བརྒྱའི་ཁ་མ་ལོང་བར་མེ་རིམ་གྱིས་སྤར་ནས་རླུང་ཁུག་བརྒྱ་རྩ་
བརྒྱད་ཐོན་པ་དང་། སྤྱི་བོ་བདེ་ཆེན་འཁོར་ལོ་མེས་གང་སྟེ་མེའི་ཁང་བུ་གཅིག་ཏུ་
གྱུར་པར་བསམ་ལ་འཁྲུ